CELEX: 32014D0271
Language: sk
Date: 2014-05-12 00:00:00
Title: Vykonávacie rozhodnutie Rady 2014/271/SZBP z 12. mája 2014 , ktorým sa vykonáva rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

13.5.2014   
            
            
               SK
            
            
               Úradný vestník Európskej únie
            
            
               L 138/108
            
         VYKONÁVACIE ROZHODNUTIE RADY 2014/271/SZBP
   z 12. mája 2014,
   ktorým sa vykonáva rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2010/656/SZBP z 29. októbra 2010, ktorým sa obnovujú obmedzujúce opatrenia voči Pobrežiu Slonoviny (1), a najmä na jeho článok 6 ods. 2,
   keďže:
   
               (1)
            
            
               Rada 29. októbra 2010 prijala rozhodnutie 2010/656/SZBP.
            
         
               (2)
            
            
               Rada preskúmala opatrenia uvedené v článku 4 ods. 1 písm. b) a článku 5 ods. 1 písm. b) rozhodnutia 2010/656/SZBP v súlade s článkom 10 ods. 3 uvedeného rozhodnutia.
            
         
               (3)
            
            
               Rada rozhodla, že už pominuli dôvody na ponechanie jednej osoby na zozname uvedenom v prílohe II k rozhodnutiu 2010/656/SZBP.
            
         
               (4)
            
            
               Okrem toho by sa mali aktualizovať informácie týkajúce sa dvoch osôb na zozname uvedenom v prílohe II k rozhodnutiu 2010/656/SZBP.
            
         
               (5)
            
            
               Rozhodnutie 2010/656/SZBP by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 2010/656/SZBP sa týmto mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 12. mája 2014
      
         
            Za Radu
         
         
            predsedníčka
         
         C. ASHTON
      
   
   
      (1)  Ú. v. EÚ L 285, 30.10.2010, s. 28.
   
      PRÍLOHA
      Príloha II k rozhodnutiu 2010/656/SZBP sa mení takto:
      
                  I.
               
               
                  Záznam o tejto osobe sa nahrádza týmto záznamom:
                  
                               
                           
                           
                              Meno (a prípadné prezývky)
                           
                           
                              Identifikačné údaje
                           
                           
                              Dôvody určenia
                           
                        
                              4.
                           
                           
                              Marcel Gossio
                           
                           
                              Narodený 18. februára 1951 v Adjamé, číslo pasu: 08AA14345 (platnosť pravdepodobne skončila 6. októbra 2013)
                           
                           
                              Je na neho vydaný medzinárodný zatykač. Zapojený do sprenevery verejných financií a do financovania a ozbrojovania milícií.
                              Kľúčová postava vo financovaní Gbagbovho klanu a milícií. Je zároveň ústrednou postavou nezákonného obchodovania so zbraňami.
                              Z dôvodu vysokého objemu spreneverených finančných prostriedkov a jeho znalosti sietí nezákonného obchodovania so zbraňami je naďalej hrozbou pre stabilitu a bezpečnosť Pobrežia Slonoviny.
                           
                        
            
                  II.
               
               
                  Záznam o tejto osobe sa mení takto:
                  Meno „Justin Koné Katina“ sa nahrádza menom „Justin Koné Katinan“.
               
            
                  III.
               
               
                  Vypúšťa sa záznam o tejto osobe:
                  Oulaï Delafosse.